
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1070 

13 Αυγούστου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τροποποιήσεων του καταστατικού της ΗΣΑΠ 
ΑΕ για την προσαρμογή του στις διατάξεις του 

ισχύοντος συναφούς νομοθετικού πλαισίου. 1 

Τροποποίηση του 511/14.5.1981 Π.Δ/τος. 2 

Καθιέρωση υπερωριακής εργασίας των υπαλλήλων 

της Ν.Α. Βοιωτίας κατά το Β'εξάμηνο 2001. 3 

Διενέργεια εκουσίου αναδασμού περιοχής Κ.Δ. Σκο¬ 
τεινής (Υπόλοιπο Τμήμα πληντωνήδη αναδιανεμη- 
θέντων) Κοινότητας Αλέας Αργολίδας. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση ΔΙΑΔΠ/Γ2γ/ 

4710/12.6.2001 (ΦΕΚ 760/15.6.2001). 5 

Διόρθωση σφάλματος στην ΥΑ ΥΠΠΟ/ΔΙΛΑΠ/Γ/1406/ 
25524/9.5.95 (ΦΕΚ 499/Β/6.6.95). 6 


ΑΠΟΦΑΣΕΙ Σ 

Αριθ. Α-49473/4880 (1) 

Έγκριση τροποποιήσεων του καταστατικού της ΗΣΑΠ ΑΕ 
για την προσαρμογή του στις διατάξεις του ισχύοντος 
συναφούς νομοθετικού πλαισίου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. α. Τις διατάξεις της από 10/12.2.76 Πράξης Νομοθε¬ 
τικού Περιεχομένου του Προέδρου της Δημοκρατίας «πε¬ 
ρί ιδρύσεως Οργανισμού ΗΣΑΠ προς ανάληψιν των παρά 
της ΕΗΣ ΑΕ εκτελουμένων μεταφορών» (Α' 30) που κυρώ¬ 
θηκε και τροποποιήθηκε με το Ν. 352/1976 «Περί κυρώ- 
σεωςτης από 10/12.2.76 Πράξης Νομοθετικού Περιεχο¬ 
μένου του Προέδρου της Δημοκρατίας κ.λπ.» (Α 147) 
όπως ισχύει σήμερα. 

β. Του Ν. 2669/98 «οργάνωση και λειτουργία των Αστι¬ 
κών Συγκοινωνιών στην περιοχή Αθηνών - Πειραιώς και 
Περιχώρων» (Α 283). 

γ. Του Ν. 588/1977 «περί οργανώσεως των Αστικών Συ¬ 
γκοινωνιών Πρωτευούσης κ.λπ.» (Α 148). 


δ. Του Ν. 2175/1993 «οργάνωση ενιαίου Φορέα Αστικών 
Συγκοινωνιών στην περιοχή Αθηνών - Πειραιώς και Περι¬ 
χώρων κ.λπ.» (Α' 211). 

ε. Των άρθρων 1 έως και 11, και 24του Ν. 2414/1996 «εκ¬ 
συγχρονισμός των Δημοσίων Επιχειρήσεων και Οργανι¬ 
σμών κ.λπ.» (Α' 135) όπως τροποποιήθηκαν και συμπλη¬ 
ρώθηκαν από το άρθρο 17 του Ν. 2469/97 (Α' 38), το άρ¬ 
θρο 119του Ν. 2533/1997 (Α'228), τηνπαρ. 8του άρθρου 
31 του Ν. 2579/1998 (Α'31) καιτιςπαραγράφους 1,2 και4 
του άρθρου 21 του Ν. 2733/1999 (Α' 155). 

στ. Του άρθρου 23του Ν. 2733/1999 (ΑΊ55). 

ζ. Του άρθρου 10 του Ν. 2322/1955 «περί παροχής εγ¬ 
γύησης του Ελληνικού Δημοσίου για την χορήγηση δα¬ 
νείων, πιστώσεων κ.λπ.» (Α' 143). 

η. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27του Ν. 2081/92 (Α' 139), όπως ισχύει. 

θ. Της παρ. 2 του άρθρου 6 του Π.Δ/τος 849/76 «Περί 
ρυθμίσεως θεμάτων τινών αφορώντων εις την υπό μορ¬ 
φήν Ανωνύμου Εταιρείας λειτουργούσαν Δημοσίαν Επι- 
χείρησιν υπό την επωνυμία ΗΣΑΠ» (Α' 310), όπως τροπο¬ 
ποιήθηκε από το Π .Δ. 806/1979 «Περίτροποποιήσεως του 
ΠΔ αρ. 849/76 κ.λπ.» (Α' 235), 

2. Την παρ. 3 του άρθρου 34 του καταστατικού των 
ΗΣΑΠ όπως ισχύει. 

3. Το άρθρο 27 στοιχ. α'του καταστατικού των ΗΣΑΠ. 

4. Την υπ’ αριθμόν 26383/2807/23.9.87 απόφαση του 
Υπουργού Μεταφορών και Επικοινωνιών για την κύρωση 
τροποποιήσεων, κωδικοποίησης και μεταγλώττισης του 
Καταστατικού των ΗΣΑΠ» (Β' 540). 

5. Την υπ’ αριθμόν 396964447/27.12.1996 κοινή Απόφα¬ 
ση των Υπουργών Εθνικής Οικονομίας και Οικονομικών 
και Μεταφορών και Επικοινωνιών «Έγκριση τροποποιή¬ 
σεων της ΗΣΑΠ ΑΕ για την προσαρμογή του στις διατά¬ 
ξεις του Ν. 2414/96» (Α' 1167). 

6. Την υπ’ αριθμόν Α-27965/2872/20.12.1999/24.2.2000 
Απόφαση των Υπουργών Εθνικής Οικονομίας και Οικονο¬ 
μικών και Μεταφορών-Επικοινωνιών «Έγκριση τροποποι- 
ήσεως καταστατικού των ΗΣΑΠ» (Β' 206). 

7. Το υπ’ αριθμόν 29 Πρακτικό της Έκτακτης Γ ενικής Συ¬ 
νέλευσης Μετόχωντης ΗΣΑΠ ΑΕ της 20.3.2001 επίτου (α) 
θέματος της οικείας Ημερήσιας Διάταξης «Τροποποίηση 
και προσαρμογή του Καταστατικού προς το ισχύον νομι¬ 
κό πλαίσιο». 

8. Την υπ’ αριθμόν 529/1/9.4.2001 Απόφαση-Εισήγηση 
του Δ.Σ. των ΗΣΑΠ προς τους Υπουργούς Εθνικής Οικο¬ 
νομίας, Οικονομικών και Μεταφορών-Επικοινωνιών για 
την έγκριση της παρούσης τροποποίησης του καταστατι¬ 
κού. 

9. Τα Πρακτικά της από 22.5.2001 συνεδρίασης της Νο¬ 
μοπαρασκευαστικής Επιτροπής του ΥΠΜΕ. 

10. Τα υπ’ αριθμούς Πρωτ. 6950/9.4.2001 και 7998/ 
11.6.2001 διαβιβαστικά των ΗΣΑΠ και τα συνημμένα σ’ 
αυτά έγγραφα. 

11. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο πρώτο 

Εγκρίνουμε τις τροποποιήσεις του καταστατικού της 
Ανώνυμης Εταιρείας «ΗΛΕΚΤΡΙΚΟΙ ΣΙΔΗΡΟΔΡΟΜΟΙ 
ΑΘΗΝΩΝ ΠΕΙΡΑΙΩΣ ΑΕ» (ΗΣΑΠ) όπως αυτό ισχύει, για 
την προσαρμογή του κατά κύριο λόγο στο ισχύον σήμερα 
νομοθετικό πλαίσιο και ειδικότερα στις διατάξεις των άρ¬ 
θρων 1 έως 11 και 24του Ν. 2414/1996 (ΦΕΚ 135 Α) όπως 
συμπληρώθηκαν, τροποποιήθηκαν και ισχύουν, του Ν. 
2669/1998 (ΦΕΚ 283 Α) και του άρθρου 23 του Ν. 
2733/1999 (ΦΕΚ 155 Α) καθώς στα αντίστοιχα σε σχέση με 
το Μετοχικό Κεφάλαιο και τη Μετοχή της νέα δεδομένα 
που έχουν μέχρι σήμερα διαμορφωθεί, όπως το συνημμέ¬ 
νο αποτελούμενο από δέκα τέσσερα (14) άρθρα κείμενο: 

ΠΡΟΣΑΡΜΟΓΗ ΤΟΥ ΚΑΤΑΣΤΑΤΙΚΟΥ ΤΗΣ ΑΝΩΝΥΜΗΣ 
ΕΤΑΙΡΙΑΣ «ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΘΗΝΩΝ ΠΕΙ¬ 
ΡΑΙΩΣ Α.Ε.» (ΗΣΑΠ) ΣΤΙΣ ΔΙΑΤΑΞΕΙΣ ΤΟΥ Ν. 2669/1998, 
ΣΤΟ ΑΡΘΡΟ 23 ΤΟΥ Ν. 2733/99 ΚΑΙ ΣΤΙΣ ΟΙΚΕΙΕΣ ΤΡΟ¬ 
ΠΟΠΟΙΗΣΕΙΣ ΚΑΙ ΣΥΜΠΛΗΡΩΣΕΙΣ ΤΟΥ Ν. 2414/1996 

Άρθρο Ιο 

Αποστολή - Αρμοδιότητες της Εταιρείας 

Στις αρμοδιότητες της Εταιρείας περιλαμβάνονται 
ιδίως: 

α. Η εκτέλεση του οικείου συγκοινωνιακού έργου σύμ¬ 
φωνα με το σχεδίασμά, τον Προγραμματισμό, την οργά¬ 
νωση, τον συντονισμό και την κατανομή αυτού από τον 
ΟΑΣΑ. 

β. Η κατάρτιση των Επιχειρησιακών Σχεδίων της και η 
υποβολή τους για έγκριση στον ΟΑΣΑ. 

γ. Η μελέτη, επίλυση και γενικά αντιμετώπιση κάθε προ¬ 
βλήματος σχετικού με την εκτέλεση του συγκοινωνιακού 
έργου της και η υποβολή προτάσεων προς τον ΟΑΣΑ για 
τη βελτίωση του προσφερόμενου συγκοινωνιακού έργου 
και την επίλυση γενικότερων προβλημάτων συγκοινωνια¬ 
κής πολιτικής. 

δ. Η προμήθεια, συντήρηση, επισκευή και χρησιμοποίη¬ 
ση του απαιτούμενου για το συγκοινωνιακό της έργο τρο¬ 
χαίου και λοιπού υλικού. 

ε. Η μελέτη, κατασκευή, συντήρηση και αξιοποίηση των 
εγκαταστάσεων εξυπηρέτησης του συγκοινωνιακού της 
έργου. 

στ. Η οργάνωση, κατασκευή και εκμετάλλευση σταθ¬ 
μών μετεπιβίβασης. 

ζ. Η αξιοποίηση και εκμετάλλευση των περιουσιακών 
στοιχείων της. 

η. Η διενέργεια του ελέγχου καταβολής κομίστρου για 
τα συγκοινωνιακά της μέσα και η επιβολή του νόμιμου 
προστίμου εφόσον ο ΟΑΣΑ έχει αναθέσει τη δραστηριό¬ 
τητα αυτή στην Εταιρεία. 


Άρθρο 2ο 

Όργανα Διοίκησης της Εταιρείας 

Όργανα Διοίκησης της Εταιρείας είναι το Διοικητικό 
Συμβούλιο, οΔιευθύνων Σύμβουλος καιτο Συμβούλιο Δι¬ 
εύθυνσης. 

Άρθρο 3ο 

Διοικητικό Συμβούλιο 

1. Το Διοικητικό Συμβούλιο είναι το ανώτατο διοικητικό 
όργανο της Εταιρείας, διαμορφώνει τη στρατηγική και 
την πολιτική ανάπτυξής της και εποπτεύει και ελέγχει την 
διαχείριση της περιουσίας καιτην εν γένει λειτουργία της. 

2. Το Διοικητικό Συμβούλιο έχει, μεταξύ των λοιπών εν 
γένει αρμοδιοτήτων του, και τις ακόλουθες: 

α. Καταρτίζει το προβλεπόμενο από το άρθρο 3 του 
Ν. 2414/96 Στρατηγικό Σχέδιο (Σ.Σ.) στο οποίο καθορίζο¬ 
νται, στα πλαίσια της γενικότερης κυβερνητικής πολιτι¬ 
κής, οι μακροχρόνιοι βασικοί στόχοι των ΗΣΑΠ για την επί¬ 
τευξη των σκοπών της Εταιρείας και οι μέθοδοι πραγμα¬ 
τοποίησής τους, και το οποίο υποβάλλεται αρμοδίως 
προς έγκριση. 

β. Καταρτίζει ή αναθεωρεί, το προβλεπόμενο από το άρ¬ 
θρο 3του Ν. 2414/96 Επιχειρησιακό Σχέδιο (Ε.Σ.) με διάρ¬ 
κεια τριών (3) έως πέντε (5) ετών, με το οποίο εξειδικεύο¬ 
νται οι στόχοι του Στρατηγικού Σχεδίου και οι μέθοδοι 
πραγματοποίησής του για καθένα από τα έτη διάρκειάς 
του, καιτο οποίο υποβάλλεται αρμοδίως προς έγκριση. 

γ. Καταρτίζει τον ετήσιο Προϋπολογισμό της Εταιρείας 
και τις τυχόν αναμορφώσεις του, που υποβάλλονται αρ¬ 
μοδίως. 

δ. Καταρτίζει τα Επενδυτικά Προγράμματα της Εταιρεί¬ 
ας σύμφωνα με τις κατευθύνσεις του ΟΑΣΑ και με βάση 
τα Στρατηγικό και Επιχειρησιακό Σχέδιο καιτο Συμβόλαιο 
Διαχείρισης. 

ε. Εγκρίνει το κατά την παρ. 3 του άρθρου 9 του Ν. 
2414/96 σύστημα Δεικτών Εξυπηρέτησης και Αποτελε- 
σματικότητας (ΔΕΑ) που υποβάλλεται αρμοδίως προς 
έγκριση. 

στ. Συντάσσει, μετά ειδική επί του θέματος εισήγηση 
του Δ/ντα Συμβούλου, την προβλεπόμενη από την παρ. 3 
του άρθρου 4του Ν. 2414/1996 ετήσια'Εκθεση Πεπραγ¬ 
μένων που περιέχει άλατα οικονομικά στοιχεία που αφο¬ 
ρούν τους εγκεκριμένους από το Επιχειρησιακό Σχέδιο 
καιτο Συμβόλαιο Διαχείρισης στόχους, η οποία - εφόσον 
τούτο προβλέπεται από τις εκάστοτε ισχύουσες διατά¬ 
ξεις - κατατίθεται στην αρμόδια κατά τον Κανονισμό της 
Βουλής Επιτροπή, και υποβάλλεται μέσα στους τρεις (3) 
πρώτους μήνες του επόμενου έτους στους Υπουργούς 
Εθνικής Οικονομίας, Οικονομικών και Μεταφορών-Επι- 
κοινωνιών. 

ζ. Αποφασίζει, για την παροχή στο Προσωπικό των επι¬ 
πλέον αμοιβών που προβλέπονται από τις διατάξεις της 
παρ. 3 του άρθρου 10 του Ν. 2414/96. 

η. Αποφασίζει για κάθε άλλο θέμα αναφερόμενο στην 
οργάνωση, στη λειτουργία και στις δραστηριότητες της 
Εταιρείας που εισάγει σ’ αυτό ο Διευθύνων Σύμβουλος, 
εκτός αν ορίζεται διαφορετικά από το Καταστατικό και 
την ισχύουσα εκάστοτε νομοθεσία ή έχει ήδη αποφανθεί 
επ’ αυτού η Γ ενική Συνέλευση. 

3. ΤοΔιοικητικόΣυμβούλιοαποτελείταιαπό (9) μέλη. Εξ 
αυτών, πέντε (5) μέλη, μεταξύ των οποίων ο Πρόεδρος 
του Δ.Σ. και ο Διευθύνων Σύμβουλος, είναι Εκπρόσωποι 

του Ελληνικού Δημοσίου, δύο (2) μέλη είναι Εκπρόσωποι 
των Εργαζομένων στην Εταιρεία, ένα (1) μέλος είναι Εκ¬ 
πρόσωπος του Ο.Α.Σ.Α. (του Μετόχου) και ένα (1) μέλος 
είναι Εκπρόσωπος των Ο.Τ.Α. 

4. Οι πέντε Εκπρόσωποι του Ελληνικού Δημοσίου ορί¬ 
ζονται με κοινή Απόφαση των Υπουργών Εθνικής Οικονο¬ 
μίας, Οικονομικών και Μεταφορών - Επικοινωνιών, με την 
επιφύλαξη των διατάξεων του άρθρου 10 του 
Ν. 2322/1995 (ΦΕΚ 143 Α). Εξ αυτών, ο Διευθύνων Σύμ¬ 
βουλος επιλέγεται προηγουμένως κατά τη διαδικασία 
που προβλέπουν οι διατάξεις του άρθρου 7 του 
Ν. 2414/96. Οι δύο Εκπρόσωποι των εργαζομένων εκλέ¬ 
γονται, με τους τυχόν προβλεπόμενους αναπληρωτές 
τους, από το τακτικό Προσωπικό της Εταιρείας με άμεση 
και καθολική ψηφοφορία του συνόλου του Προσωπικού 
αυτού, σύμφωνα με τις διατάξεις της παρ. 2 του άρθρου 
6 του Ν. 2414/96 όπως ισχύει μετά τον Ν. 2469/97 (ΦΕΚ Α 
38/14.3.97). Ο Εκπρόσωπος του ΟΑΣΑ ορίζεται με από¬ 
φαση του Διοικητικού Συμβουλίου του Οργανισμού αυ¬ 
τού. Ο Εκπρόσωπος των ΟΤΑ ορίζεται από την Τοπική 
Ένωση Δήμων και Κοινοτήτων Νομού Αττικής (ΤΕΔΚΝΑ). 
Για την άσκηση των καθηκόντων των μελών του ΔΣ δεν 
αποτελεί κώλυμα τυχόν καθυστέρηση του κατά την παρ. 
6 του άρθρου αυτού διορισμού των από τη Γενική Συνέ¬ 
λευση. 

5. Η ΤΕΔΚΝΑ και οι Εργαζόμενοι πρέπει να προτείνουν 
τους εκπροσώπους τους στο Δ.Σ. μέσα στη τασσόμενη 
από το Νόμο, δίμηνη, μετά από την προς τούτο έγγραφη 
πρόσκληση του ΟΑΣΑ, προθεσμία. Τόσο κατά το δίμηνο 
αυτό χρονικό διάστημα όσο και μετά την τυχόν άπρακτη 
παρέλευσή του, το Δ.Σ. συγκροτείται και λειτουργεί νόμι¬ 
μα και χωρίς τα μέλη αυτά. 

6. Ο διορισμός των μελών του Διοικητικού Συμβουλίου 
γίνεται μετά τον κατά περίπτωση νόμιμο ορισμό ή εκλογή 
τους με απόφαση της Γ ενικής Συνέλευσης. 

7. Η θητεία των μελώντου Διοικητικού Συμβουλίου είναι 
πενταετής. Η θητεία λήγει, με την επιφύλαξη του αμέσως 
εν συνεχεία εδαφίου, αυτοδίκαια κατά την αντίστοιχη με¬ 
τά την παρέλευσή της από του ορισμού των πενταετίας, 
ημερομηνίας. Σε περιπτώσεις κένωσης για οποιοδήποτε 
λόγο, πριν από τη λήξη της πενταετίας, θέσης μέλουςτου 
Διοικητικού Συμβουλίου, η θητεία του μέλους που ορίζε¬ 
ται σε αντικατάσταση του απελθόντος λήγει κατά την ημε¬ 
ρομηνία της κανονικής λήξης της θητείαςτου μέλουςπου 
αντικατέστησε. Η ιδιότητα του μέλουςτου Δ.Σ. παύει και 
πριν από τη λήξη της πενταετίας και η αντίστοιχη θέση κε- 
νούται, με την απαλλαγή του από τα καθήκοντά του, την 
ανάκλησή του ή την αποδοχή της παραίτησής του, προ- 
κειμένου δε περίτων μελώντου ΔΣ - Εκπροσώπωντων ερ¬ 
γαζομένων και με τη λύση της σχέσεως εργασίας των με 
την Εταιρεία, αυτοδικαίως. 

8. Όταν, κατά οποιοδήποτε τρόπο, κενωθεί θέση μέ¬ 
λους του ΔΣ, το κατά περίπτωση αρμόδιο για τον ορισμό 
του μέλους που θα το αντικαταστήσει Όργανο, προβαίνει 
στην πλήρωσή της κατά τα οριζόμενα στην παρ. 4 του άρ¬ 
θρου αυτού. Μέχρι τον ορισμό, την εκλογή ή την υπόδει¬ 
ξη, αντίστοιχα, του νέου μέλους, συνυπολογίζεται στην 
νόμιμη σύνθεσή του και νομιμοποιείται να μετέχει ως μέ¬ 
λος στις Συνεδριάσεις του Διοικητικού Συμβουλίου ο τυ¬ 
χόν προβλεπόμενος κατά τις οικείες διατάξεις και υφι¬ 
στάμενος αναπληρωτής του απελθόντος μέλους. Οι ίδιοι 
παραπάνω αναπληρωτές μπορούν να μετέχουν στις συ- 
νεδριάσειςτου Διοικητικού Συμβουλίου αντί των τακτικών 


μελών που αναπληρούν και σε περίπτωση αποδεδειγμέ¬ 
νης αδυναμίας ή κωλύματος των τελευταίων, ή και σε πε¬ 
ρίπτωση απουσίας τους για οποιοδήποτε λόγο εφόσον 
προσάγεται σχετική εξουσιοδότηση. 

9. Η απαλλαγή των μελώντου Διοικητικού Συμβουλίου 
από τα καθήκοντά τους πριν από τη λήξη της θητείας τους 
καθώς και η αποδοχή της παραίτησής τους γίνεται από το 
κατά περίπτωση αρμόδιο για τον ορισμό τους Όργανο. 

10. Οι αποδοχές και οι μηνιαίες αποζημιώσεις των Προ¬ 
έδρων, των Διευθυνόντων Συμβούλων και των μελών του 
Δ.Σ. καθορίζονται με Κοινή Απόφαση των Υπουργών Οι¬ 
κονομικών και Μεταφορών - Επικοινωνιών. 

11. Μέχριτη συγκρότηση του Δ.Σ. σύμφωνα με την σύν¬ 
θεση που ορίζεται στην παρ. 3 του άρθρου αυτού, το 
υπάρχον Δ.Σ. λειτουργεί νόμιμα με τη σύνθεση που έχει 
σήμερα. 

Άρθρο 4ο 

Διευθύνων Σύμβουλος 

1.0 Διευθύνων Σύμβουλος είναι το ανώτατο μονομελές 
διοικητικό όργανο της Εταιρείας το οποίο, επιφυλασσο- 
μένωντων περί αρμοδιοτήτων του Διοικητικού Συμβουλί¬ 
ου και του Συμβουλίου Διεύθυνσης διατάξεων, έχει τις 
αρμοδιότητες διοίκησης και διεύθυνσης των δραστηριο¬ 
τήτων και της εν γένει λειτουργίας της καθώς και της εκ¬ 
προσώπησής της. Όπου στο Καταστατικό, στους Κανονι¬ 
σμούς Προσωπικού και σε οποιοδήποτε άλλο προ του 
Ν. 2414/96 θεσπισθέν ή τεθέν σε ισχύ, είτε κανονιστικό, 
θεσμικό, οργανωτικό κ.λπ. είτε ατομικής ισχύος κείμενο ή 
έγγραφο της Εταιρείας, συναντώνται οι όροι «Γενικός Δι¬ 
ευθυντής» (εκτός των περιπτώσεων αναφοράς στις αρ- 
μοδιότητές του ως Προέδρου του ΔΣ), ή «Διεύθυνση της 
Εταιρείας», ή «Διοίκηση της Εταιρείας», νοείται ο Διευθύ- 
νων Σύμβουλος. 

2. Ο Διευθύνων Σύμβουλος ορίζεται με Κοινή Απόφαση 
των Υπουργών Εθνικής Οικονομίας, Οικονομικών, και Με¬ 
ταφορών και Επικοινωνιών, και επιλέγεται κατά τις διατά¬ 
ξεις του άρθρου 7 του Ν. 2414/1996 μετά από δημόσια 
προκήρυξη πλήρωσης της θέσης που γίνεται με Κοινή 
Απόφαση των Υπουργών Εθνικής Οικονομίας και Μετα¬ 
φορών και Επικοινωνιών με την οποία καθορίζεται η ειδι¬ 
κότερη διαδικασία της επιλογής. 

3. Τα ελάχιστα απαιτούμενα προσόντα για την κατάλη¬ 
ψη της θέσης του Διευθύνοντα Συμβούλου είναι Πτυχίο 
Ανωτάτου Εκπαιδευτικού Ιδρύματος της ημεδαπής ή ισό¬ 
τιμου της αλλοδαπής. Σε κάθε περίπτωση ο Διευθύνων 
Σύμβουλος πρέπει να έχει πενταετή τουλάχιστον εμπει¬ 
ρία σε θέση σημαντικής ευθύνης και απαιτήσεων στο Δη¬ 
μόσιο ή τον Ιδιωτικό Τομέα. Στη σχετική προκήρυξη για 
την πλήρωση της θέσης, εκτός από τον καθορισμό της 
διαδικασίας επιλογής, θα εξειδικεύονται με βάση τις λει¬ 
τουργικές ιδιομορφίες της Εταιρείας και τις αντίστοιχες 
ανάγκες τα αναγκαία προσόντα και επιπλέον είναι δυνατό 
να ορίζεται ότι απαιτούνται και προσόντα πέραν των αμέ¬ 
σως ανωτέρω αναφερθέντων. 

4. Μεταξύ του Διευθύνοντα Συμβούλου και του Προέ¬ 
δρου του Δ.Σ. αφενός, και του ΟΑΣΑ δια του Προέδρου 
του Δ.Σ. και του Διευθύνοντος Συμβούλου αυτού αφετέ¬ 
ρου, συνάπτεται σύμφωνα με το άρθρο 4 του Ν. 2414/96 
Συμβόλαιο Διαχείρισης στο οποίο, πέραν των διαλαμβα- 
νομένων στη παρ. 2 του προαναφερθέντος άρθρου, κα¬ 
θορίζονται με λεπτομέρεια και στο πλαίσιο των Στρατηγι¬ 
κού και Επιχειρησιακού Σχεδίων οι στόχοι που ο Διευθύ- 

νων Σύμβουλος και ο Πρόεδρος του Δ.Σ., αναλαμβάνουν 
να εκπληρώσουν κατά τη διάρκεια της θητείας τους, κα¬ 
θώς και οι αντίστοιχες υποχρεώσεις του Δημοσίου. Το 
Συμβόλαιο Διαχείρισης καθώς και οι ατομικές συμβάσεις 
του Προέδρου του Δ.Σ. και του Διευθύνοντα Συμβούλου 
μπορεί να καταγγελθούν από τη πλευράτου Δημοσίου και 
να ανακληθεί ο διορισμός τους αν διαπιστωθεί σπουδαί¬ 
ος προς τούτο λόγος και ιδίως σοβαρή απόκλιση των με¬ 
γεθών ή του χρόνου πραγματοποίησης των στόχων που 
έχουν ταχθεί η οποία δεν δικαιολογείται επαρκώς ή αν συ¬ 
ντρέχει λόγος καταγγελίας προβλεπόμενος στο Συμβό¬ 
λαιο Διαχείρισης. 

5. Η θητεία του Διευθύνοντα Συμβούλου είναι πενταε¬ 
τής. Η θητεία Διευθύνοντα Συμβούλου που έχει επιλεγεί 
και διοριστεί προ της ισχύος του Ν. 2669/98 εξακολουθεί 
μέχρι τη λήξη της σύμφωνα με τις διατάξεις του 
Ν. 2414/96 όπως εκάστοτε ισχύει. Στην περίπτωση που η 
σχέση του Διευθύνοντα Συμβούλου με την Εταιρεία δια¬ 
κοπεί για οποιοδήποτε λόγο, το Δ.Σ. της Εταιρείας απο¬ 
φασίζει για την αναπλήρωσή του μέχρι την κατά νόμο επι¬ 
λογή του αντικαταστάτη του. 

Άρθρο 5ο 

Συμβούλιο Διεύθυνσης 

1. Το Συμβούλιο Διεύθυνσης συγκροτείται από τον Δι- 
ευθύνοντα Σύμβουλο ως Πρόεδρό του, τους τυχόν υπάρ¬ 
χοντες Γενικούς Διευθυντές και τους Διευθυντές της 
Εταιρείας. Σε περίπτωση απουσίας ή κωλύματος του Δι- 
ευθύνοντα Συμβούλου ή οποιουδήποτε από τα λοιπά μέ¬ 
λη του, η αντίστοιχη αναπλήρωσή γίνεται κατά τις οικείες 
διατάξεις του Κανονισμού Λειτουργίας του Συμβουλίου 
Διεύθυνσης. 

2. Το Συμβούλιο Διεύθυνσης λειτουργεί σύμφωνα με τις 
διατάξεις Ειδικού Κανονισμού Λειτουργίας του ο οποίος 
εγκρίνεται από το Διοικητικό Συμβούλιο. 

3. Το Συμβούλιο Διεύθυνσης ασκεί τις αρμοδιότητες 
που ορίζονται στο άρθρο 8 του Ν. 2414/96 καθώς και εκεί¬ 
νες τις - αποφασιστικές ή συμβουλευτικές- αρμοδιότητες 
που εκάστοτε κατά περίπτωση ανατίθενται ή παραπέμπο- 
νται σ’ αυτό σε σχέση με συγκεκριμένα θέματα, με από¬ 
φαση του Διοικητικού Συμβουλίου ή του Διευθύνοντα 
Συμβούλου. 

Άρθρο 6ο 
Γενικοί Διευθυντές 

1. Οι Γενικοί Διευθυντές είναι ανώτατα στελέχη της 
Εταιρείας εκτός οργανικών θέσεων που προΐστανται ή 
αυτοτελώντομέων δράσης ή περισσοτέρων διευθύνσεων 
και επιλέγονται από το Διοικητικό Συμβούλιο μετά από 
πρόταση του Διευθύνοντα Συμβούλου είτε από εξειδικευ- 
μένα στελέχη διοίκησης του Προσωπικού της Εταιρείας 
είτε εκτός του Προσωπικού αυτού με απόσπαση ή με σύ¬ 
ναψη ειδικής σύμβασης. 

2. Η αναγκαιότητα διορισμού Γενικών Διευθυντών υπό- 
κειται στη κρίση του Διοικητικού Συμβουλίου, το οποίο κα¬ 
θορίζει τον αριθμό και τις αρμοδιότητέςτους. 

Άρθρο 7ο 

Προϋπολογισμοί - Πολιτική κομίστρου - 
Επενδυτικά Προγράμματα 

Η Εταιρεία υποβάλλει στον ΟΑΣΑ τέσσερεις (4) τουλά¬ 
χιστον μήνες πριν την έναρξη κάθε Οικονομικής Χρήσης 
τα ακόλουθα: 


α) Τον ετήσιο προϋπολογισμό εκμετάλλευσης, τον 
οποίο καταρτίζει σύμφωνα μετις κατευθύνσεις του ΟΑΣΑ 
και με βάση το Στρατηγικό και Επιχειρησιακό Σχέδιο και 
το Συμβόλαιο Διαχείρισης. Ο προϋπολογισμός εκμετάλ¬ 
λευσης, μετά από εισήγηση του ΔΣ του ΟΑΣΑ διαμορφώ¬ 
νεται οριστικά και εγκρίνεται με κοινή απόφαση των 
Υπουργών Εθνικής Οικονομίας, Οικονομικών και Μετα¬ 
φορών και Επικοινωνιών. 

β) Το Σύστημα Δεικτών Εξυπηρέτησης και Αποτελεσμα- 
τικότητας, σύμφωνα με τις διατάξεις της παρ. 3 του άρ. 9 
του Ν. 2414/96 και όλα τα στοιχεία εκμετάλλευσης που 
απαιτούνται για τη διαμόρφωση από τον ΟΑΣΑ της εισή¬ 
γησης καθορισμού κομίστρου. 

γ) Τα επενδυτικά προγράμματα, τα οποία καταρτίζει 
σύμφωνα με τις κατευθύνσεις του ΟΑΣΑ και με βάση το 
Στρατηγικό και Επιχειρησιακό Σχέδιο και το Συμβόλαιο 
Διαχείρισης και τα οποία, μετά από πρόταση του ΔΣ του 
ΟΑΣΑ, διαμορφώνονται οριστικά και εγκρίνονται με κοινή 
Απόφαση των Υπουργών Εθνικής Οικονομίας, Οικονομι¬ 
κών και Μεταφορών και Επικοινωνιών. 

Άρθρο 8ο 
Έκτακτος Έλεγχος 

Εκτός από τον Τακτικό Έλεγχο δύναται να διεξαχθούν 
σε σχέση με την όλη διαχείριση της Εταιρείας οι προβλε- 
πόμενοι από την νομοθεσία έκτακτοι έλεγχοι υπό τις προ¬ 
ϋποθέσεις και κατά τη διαδικασία που ορίζονται κατά πε¬ 
ρίπτωση, και ειδικότερα οι έλεγχοι οι προβλεπόμενοι από 
τις διατάξεις του άρθρου 40 παρ. 1 στοιχ. δ του κωδ. Ν. 
2190/1920, της παρ. 11 του άρθρου 38 του Ν. 2065/1992 
και του άρθρου 3 του Ν. 2362/1995. Στις δύο τελευταίες 
περιπτώσεις με Κοινή Απόφαση των Υπουργών Εθνικής 
Οικονομίας και Οικονομικών δύναται να ανατίθεται ο 
αντίστοιχος διαχειριστικός έλεγχος σε ελεγκτικές Εται¬ 
ρείες. 

Άρθρο 9ο 

Κανονισμοί Προσωπικού 

Οι υφιστάμενοι Κανονισμοί Προσωπικού της Εταιρείας 
καθώς και ο Κανονισμός Ωρών Εργασίας και Αναπαύσε- 
ως διατηρούνται σε ισχύ όπως τροποποιήθηκαν και συ¬ 
μπληρώθηκαν οι πρώτοι από τα άρθρα «πρώτο» και «δεύ¬ 
τερο» και θεσπίστηκε ο τρίτος από το άρθρο «τρίτο» του 
Άρθρου 10 του Ν. 2669/98. Οι Κανονισμοί αυτοί, εφεξής 
τροποποιούνται σύμφωνα με την εκάστοτε ισχύουσα συ¬ 
ναφή νομοθεσία, κατά την έννοια των διατάξεων της παρ. 
4 εδ.τελ. του άρθρου 10 του Ν. 2414/96 που προστέθηκε 
με την παρ. 8 του άρ. 31 του Ν. 2579/98, και του άρ. «Τέ¬ 
ταρτου» του άρθρου 10του Ν. 2669/1998. 

Άρθρο 10ο 

Εφαρμογή των διατάξεων περί Στρατηγικού 
και Επιχειρησιακού Σχεδίου 
και Συμβολαίου Διαχείρισης 

Τα οριζόμενα περί των Στρατηγικού και Επιχειρησιακού 
Σχεδίων στις παρ. Ιέως και 4 του άρθρου 3, και περί του 
Συμβολαίου Διαχείρισης στις παρ. 1 έως και 4, του άρ¬ 
θρου 4 του Ν. 2414/96, με την επιφύλαξη των διατάξεων 
του άρθρου 23 του Ν. 2733/99, εφαρμόζονται και στους 
ΗΣΑΠ όπως ορίζονται στις διατάξεις αυτές και όπως εκά¬ 
στοτε ισχύουν. 

Άρθρο 11ο 

Τροποποιήσεις του Καταστατικού 

Κάθε τροποποίηση ή και κωδικοποίηση του Καταστατι¬ 
κού της Εταιρείας θα γίνεται μετά από Απόφαση της Γενι¬ 
κής Συνέλευσης κατά το άρθρο 27 του Καταστατικού 
(ΦΕΚ Β 540/76), με εγκριτική Κοινή Απόφαση των Υπουρ¬ 
γών Εθνικής Οικονομίας, Οικονομικών και Μεταφορών 
και Επικοινωνιών. 

Άρθρο 12ο 

Αντικατάσταση διατάξεων 

Οιπαρ. 1 του άρθρου 5ο και 1,2 και3του άρθρου 7οτου 
Καταστατικού (ΦΕΚ 540 Β/1987), όπως αντικαταστάθη- 
κανμε την υπ’ αριθ. Α 27965/2872/20.12.1999/24.2.2000 
(ΦΕΚ 206 Β /2000) ΚΥΑ των Υπουργών Εθνικής Οικονο¬ 
μίας, Οικονομικών και Μεταφορών και Επικοινωνιών και 
ισχύουν, αντικαθίστανται ως ακολούθως: 

«Άρθρο 5ο 

1. Το μετοχικό κεφάλαιο των «Η.Σ.Α,Π.» ανέρχεται σε 
δραχμές ενενήντα δύο δισεκατομμύρια εκατόν σαράντα 
πέντε εκατομμύρια επτακόσιες τριάντα επτά χιλιάδες τε¬ 
τρακόσιες εξήντα (92.145.737.460), και αθροιστικά απο- 
τελείται: 

α) από το κατά την δημοσίευση του Ν. 2669/1998 
(18.12.1998) υφιστάμενο μέγεθος του μετοχικού κεφα¬ 
λαίου της Εταιρείας, ήτοι από την αξία τού συνόλου των 
κάθε φύσης περιουσιακών στοιχείων, δικαιωμάτων και 
απαιτήσεων που ανήκαν μέχρι της 31 Δεκεμβρίου 1975 
στην Ανώνυμη Εταιρεία με την επωνυμία «ΕΛΛΗΝΙΚΟΙ 
ΗΛΕΚΤΡΙΚΟΙ ΣΙΔΗΡΟΔΡΟΜΟΙ ΑΕ» (ΕΗΣ) και περιήλθαν 
από την 1 Ιανουάριου 1976 στο Ελληνικό Δημόσιο, κατ’ 
ακολουθία της «εξαγοράς» της Εταιρείας αυτής η οποία 
συντελέστηκε σύμφωνα με τα άρθρα 7 και 9 της από 
17.10.1925 Σύμβασης «περί προμήθειας ηλεκτρισμού και 
περί μεταφορών» που κυρώθηκε από το Ν.Δ. της 16- 
17.10.1925 «περί κυρώσεως της Συμβάσεως περί προμή¬ 
θειας ηλεκτρισμού και μεταφορών» όπως η σύμβαση αυ¬ 
τή τροποποιήθηκε. Τα περιουσιακά αυτά στοιχεία απο¬ 
κτήθηκαν από τους Η.Σ.Α.Π. σύμφωνα με το άρθρο 3 
περίπτ. α και βτης από 10-12/2/1976 Πράξεως Νομοθετι¬ 
κού Περιεχομένου του Προέδρου της Δημοκρατίας όπως 
αυτή κυρώθηκε με το Ν. 352/1976, και η αξία τους, κατά 
την εκτίμηση που έγινε σύμφωνα με τις διατάξεις του άρ¬ 
θρου 1 παρ. 1 και3του Π.Δ. 876/1976«περί ρυθμίσεως θε¬ 
μάτων τινών αφορώντων εις το μετοχικόν κεφάλαιον της 
υπό μορφήν Α.Ε. λειτουργούσης δημοσίας επιχειρήσεως 
υπό την επωνυμίαν Ηλεκτρικοί Σιδηρόδρομοι Αθηνών- 
Πειραιώς Α.Ε. (ΗΣΑΠ)», ανήρχετο σε δραχμές δύο δισε¬ 
κατομμύρια διακόσια επτά εκατομμύρια εννιακόσιες 
εβδομήντα εννιά χιλιάδες εκατό τριάντα οκτώ 
(2.207.979.138). 

β) από το επιπλέον ποσό αύξησης του μετοχικού κεφα¬ 
λαίου που προέκυψε από τις προβλεπόμενες στην παρ. 1 
του άρθρου 3 του Ν. 2669/1998 κατ’ εφαρμογή του άρ¬ 
θρου 5 του ίδιου Νόμου μεταβολές, που πραγματοποιή¬ 
θηκαν επί τη βάσει των οικείων δεδομένων της διαχειρι¬ 
στικής χρήσεως 1998, η οποία αποφασίστηκε μετηνυπα- 
ριθ. 4 Απόφαση της 27/25.6.1999 Τακτικής Γενικής 
Συνέλευσης της Εταιρείας, εγκρίθηκε με την υπαριθ. Α 
27965/2872/20.12.1999/24.2.2000 εγκριτική της αντίστοι¬ 
χης τροποποίησης του Καταστατικού ΚΥΑ (ΦΕΚ 206 
Β/24.2.2000) που καταχωρήθηκε νόμιμα την 23.3.2000 


στο Μητρώο Ανωνύμων Εταιρειών του Υπουργείου Μετα¬ 
φορών και Επικοινωνιών (Ανακοίνωση στο ΦΕΚτ.ΑΕ - ΕΠΕ 
2247/24.3.2000) και η «καταβολή» του ποσού της οποίας 
πιστοποιήθηκε κατά νόμο από το ΔΣ με την υπαριθ. 
496/Θ.ΜΟΝΟ/25.8.1999 Απόφασή του που καταχωρήθη¬ 
κε στο ίδιο Μητρώο την 4.10.1999 (Ανακοίνωση στο ΦΕΚ 
τ.ΑΕ-ΕΠΕ9421/26.11.1999),συμποσού μενο σε δραχμές 
εβδομήντα ένα δισεκατομμύρια εξακόσια εβδομήντα 
τέσσερα εκατομμύρια εννιακόσιες ογδόντα οκτώ χιλιά¬ 
δες πεντακόσιες ογδόντα τρεις (71.674.988.583). 

γ) από το επιπλέον ποσό αύξησης του μετοχικού κεφα¬ 
λαίου που προέκυψε από τις προβλεπόμενες από τις ίδιες 
παραπάνω διατάξεις μεταβολές, που πραγματοποιήθη¬ 
καν επίτη βάσει των αντιστοίχων δεδομένωντης διαχειρι¬ 
στικής χρήσεως 1999, η οποία αποφασίστηκε - δυνάμει 
της διατάξεωςτης παρ. 3 του άρθρου αυτού - με την υπα- 
ριθ. 507/3/24.4.2000 Απόφαση του Δ.Σ. της Εταιρείας που 
καταχωρήθηκε νόμιμα την 3.7.2000 στο Μητρώο Ανωνύ¬ 
μων Εταιρειών του Υπουργείου Μεταφορών και Επικοι¬ 
νωνιών (Ανακοίνωση στο ΦΕΚ6179/3.7.2000 τ. ΑΕ - ΕΠΕ), 
και η «καταβολή» του ποσού της οποίας πιστοποιήθηκε 
κατά νόμο από το ΔΣ με την υπ’ αριθ. 509/ΘΕΜΑ ΜΟ- 
ΝΟ/22.6.2000 Απόφασή του που καταχωρήθηκε στο ίδιο 
Μητρώο την 5.7.2000 (Ανακοίνωση στο ΦΕΚ 6402/ 
7.7.2000 τ.ΑΕ - ΕΠΕ), συμποσούμενο σε δραχμές δέκα 
οκτώ δισεκατομμύρια διακόσια εξήντα δύο εκατομμύρια 
επτακόσιες εξήντα εννέα χιλιάδες επτακόσιες τριάντα εν¬ 
νέα (18.262.769.739).» 

Άρθρο 7ο 

«1. Για το κατά το άρθρο 5 παρ. 1 στοιχ. (α) αρχικό με¬ 
τοχικό κεφάλαιο της Εταιρείας είχε εκδοθεί ο από 
14.12.1978 μοναδικός παραστατικός Τίτλος επ’ ονόματι 
του τότε μοναδικού μετόχου Ελληνικού Δημοσίου. Η με¬ 
τοχή αυτή είχε ήδη από 18.12.1998 δυνάμει της διατάξε- 
ως της παρ. 4 του άρ. 3 του Ν. 2669/98 μεταβιβαστεί αυ¬ 
τοδίκαια στον ΟΑΣΑ. 

2. Για το κατά το άρθρο 5 παρ. 1 στοιχ. (α, β) σημερινό 
μετοχικό κεφάλαιο της Εταιρείας έχει εκδοθεί στο όνομα 
του μοναδικού Μετόχου ΟΑΣΑ, σε αντικατάσταση του πα¬ 
ραπάνω παλαιού επ’ ονόματι του Ελληνικού Δημοσίου 
Τίτλου, ο από 24.4.2000 νέος ονομαστικός και αναπαλλο¬ 
τρίωτος Τίτλος, που παριστάτο σύνολο του μετοχικού κε¬ 
φαλαίου, ακυρωθείσηςτης παλαιός μετοχής. 

3. Σε περίπτωση αύξησης του μετοχικού κεφαλαίου εί¬ 
τε εκδίδεται στο όνομα του Μετόχου νέος αντίστοιχος Τίτ¬ 
λος (Μετοχή) ονομαστικός και αναπαλλοτρίωτος που θα 
παριστά το σύνολο του εταιρικού κεφαλαίου, ακυρουμέ- 
νου εκάστοτετου παλαιού, είτε εκδίδονται συμπληρωμα¬ 
τικοί επ’ ονόματι του Μετόχου επι μέρους - επίσης ονομα¬ 
στικοί και αναπαλλοτρίωτοι - Τίτλοι που θα ποριστούν το 
ύψος της εκάστοτε κατά περίπτωση επελθούσης αυξήσε- 
ως του μετοχικού κεφαλαίου. Ο Τίτλος θα φέρει τη χρο¬ 
νολογία έκδοσής του, τη σφραγίδα της Εταιρείας και τις 
υπογραφές του Προέδρου του Διοικητικού Συμβουλίου, 
του Διευθύνοντος Συμβούλου και ενός τρίτου μέλους του 
Διοικητικού Συμβουλίου που θα ορισθεί από το ίδιο.» 

Άρθρο 13ο 
Ερμηνευτική διάταξη 

Όπου στο παρόν Καταστατικό γίνεται μνεία ή παραπο¬ 
μπή στον Ν. 2414/96, στον Ν. 2669/98, στον Ν. 2733/99, 

στον Κ.Ν. 2190/20 και σε άλλους Νόμους ή νομοθετικά εν 
γένει κείμενα, η αναφορά νοείται στις διατάξεις τους όπως 
αυτές εκάστοτε θα έχουν τροποποιηθεί και θα ισχύουν. 

Άρθρο 14ο 
Έναρξη ισχύος 

Η ισχύς των παραπάνω διατάξεων θα αρχίσει από τη δη¬ 
μοσίευση της προβλεπόμενης από το εδαφ. τελ. της παρ. 
1 του άρθρου 2 του Ν. 2414/96 όπως η παράγραφος αυτή 
αντικαταστάθηκε από την παράγραφο 1 του άρθρου 2 
του Ν. 2733/99, Κοινής Εγκριτικής Απόφασης των Υπουρ¬ 
γών Εθνικής Οικονομίας, Οικονομικών και Μεταφορών 
και Επικοινωνιών στην Εφημερίδα της Κυβερνήσεως, 
εκτός αν ορίζεται διαφορετικά παραπάνω ή στην Απόφα¬ 
ση αυτή. 

Άρθρο δεύτερο 

Από της θέσεως σε ισχύ των παραπάνω διατάξεων κα- 
ταργείται η υπ’ αριθ. 39696/4447/27.12.1996 ΚΥΑ των 
Υπουργών Εθνικής Οικονομίας, Οικονομικών, και Μετα¬ 
φορών και Επικοινωνιών με την οποία εγκρίθηκε η προ¬ 
σαρμογή του Καταστατικού της Εταιρείας στο 
Ν. 2414/1996, καθώς και κάθε άλλη διάταξη της αυτής ή 
ήσσονος τυπικής ισχύος που αντίκειται σ’ αυτές. 

Άρθρο τρίτο 

Η ισχύς της παρούσας άρχεται από της ημερομηνίας 
δημοσιεύσεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΧΡΙΣΤΟΣ ΒΕΡΕΛΗΣ 
-♦- 

Αριθ. οικ. 39355 (2) 

Τροποποίηση του 511/14.5.1981 Π.Δ/τος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το αριθμ. 511/14.5.1981 Π.Δ. που δημοσιεύθηκε στο 
Φ.Ε.Κ. 135/26.5.1981 τ.Α' και αφορά τη σύσταση στο Δή¬ 
μο Χαϊδαρίου ιδίου Νομικού Προσώπου με το όνομα 
«ΠΝΕΥΜΑΤΙΚΟ ΚΕΝΤΡΟ ΧΑΪΔΑΡΙΟΥ», όπως μεταγενέ¬ 
στερα τροποποιήθηκε με τις αριθμ.: 21476/30.11.1988 
απόφαση του Νομάρχη Δυτικής Αττικής η οποία δημοσι¬ 
εύθηκε στο ΦΕΚ 927/29.12.1988 τ.Β', 3454/5.3.1991 από¬ 
φαση του Νομάρχη Δυτικής Αττικής η οποία δημοσιεύθη¬ 
κε στο ΦΕΚ 198/3.4.1991 τ.Β', και 18339/10.9.1991 από¬ 
φαση του Νομάρχη Δυτικής Αττικής η οποία 
δημοσιεύθηκε στο ΦΕΚ 852/17.10.1991 τ.Β'. 

2. Τις διατάξεις του άρθρου 203 του Π.Δ/τος 410/95 
(Δ.Κ.Κ.). 

3. Την αριθμ. 7/2001 απόφαση του Δημοτικού Συμβου¬ 
λίου του Δήμου Χαϊδαρίου, που αφορά τροποποίηση της 
συστατικής πράξης του Ν.Π. με το όνομα «ΠΝΕΥΜΑΤΙΚΟ 
ΚΕΝΤΡΟ ΧΑΪΔΑΡΙΟΥ», αποφασίζουμε: 

Τροποποιούμε την παρ. 3 του άρθρου μόνου του αριθμ. 
511/14.5.1981 Π.Δ/τος ως εξής: 


Άρθρο μόνον 

3. Πόροι αυτού είναι: α) η ετήσια επιχορήγηση του Δή¬ 
μου Χαϊδαρίου ύψους 100.000.000 δρχ. 

Κατά τα λοιπά ισχύει ως έχει το αριθμ. 511/14.5.1981 
Π.Δ. 

- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Χάί- 
δαρίου ύψους 100.000.000 δρχ. για το τρέχον οικονομικό 
έτος και 100.000.000 δρχ. για καθένα από τα επόμενα οι¬ 
κονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Χαϊδαρίου ύψους 
100.000.000 δρχ. σε βάρος του Κ.Α. 212-09-01 οικ. έτους 
2001 . 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Ιουλίου 2001 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. οικ. 2876 (3) 

Καθιέρωση υπερωριακής εργασίας των υπαλλήλων της 
Ν.Α. Βοιωτίας κατά το Β'εξάμηνο 2001. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξεις του Π.Δ. 30/95 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών ... και άλλες διατά¬ 
ξεις». 

3. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις». 

4. Τις διατάξεις του άρθρου 25 του Ν. 2738/99 «Συλλ. 
Διαπραγμ. στη Δημόσια Διοίκηση μονιμοποιήσεις ... και 
άλλες διατάξεις». 

5. Τα αριθμ. 2022941/2297/0022/7.4.98 και 2/8803/ 
0022/8.2.99 έγγραφα του Υπουργείου Οικονομικών 
(Γ.Λ.Κ.). 

6. Την αριθμ. 357/29.1.2001 απόφασή μας με την οποία 
εγκρίθηκε υπερωριακή απασχόληση των υπαλλήλων της 
Ν.Α. Βοιωτίας κατά το Α' εξάμηνο 2001. 

7. Τις ανάγκες των υπηρεσιών της Ν.Α. Βοιωτίας που 
πρέπει να αντιμετωπιστούν με την καθιέρωση υπερωρια- 
κής εργασίας κατά το χρονικό διάστημα από 1.7.2001 έως 
31.12.2001. 

8. Το γεγονός ότι η προκαλούμενη δαπάνη θα καλυφθεί 
από τις πιστώσεις που είναι εγγεγραμμένες του Π/Υ οικ. 
Έτους 2001 της Ν.Α. Βοιωτίας του Φ.071 ΚΑΕ0511, απο¬ 
φασίζουμε: 

Εγκρίνουμε την με αμοιβή καθιέρωση υπερωριακής απα¬ 
σχόλησης εργάσιμων ημερών των υπαλλήλων της Ν.Α. 
Βοιωτίας κατά το χρονικό διάστημα για το χρονικό διάστη¬ 
μα που αρχίζει ένα μήνα πριντη δημοσίευση της παρούσης 
στην Εφημερίδα της Κυβερνήσεως έως 31.12.2001 για την 
κάλυψη των αυξημένων υπηρεσιακών αναγκώντων υπηρε- 
σιώντης Ν.Α. Βοιωτίας ως ακολούθως: 

Αριθμός υπηρετούντων υπαλλήλων 260. 

Προτεινόμενοι υπάλληλοι για υπερωριακή απασχόληση: 

Πρόγραμμα απασχόλησης: Όλες τις εργάσιμες ημέρες 
της εβδομάδας κατά τις απογευματινές ώρες πέρα από 
τις ώρες της υποχρεωτικής απασχόλησης μέχρι την 20η 
ώρα μ.μ. για 5.000 ώρες αναλογικά. 

Δαπάνη 6.600.000 δρχ. 

Εγγ. Πίστωση 12.000.000 δρχ. 

Υπεύθυνος για την παρακολούθηση και τον έλεγχο της 
πραγματικής προσφοράς της προαναφερόμενης εργα¬ 
σίας ορίζονται ο Αν. Δ/της της Δ/νσης Διοίκησης και ο Αν. 
Δ/ντης Οικ. Υπηρεσιών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λιβαδειά, 26 Ιουλίου 2001 

Ο Νομάρχης 
ΝΙΚΟΛΑΟΣ ΙΤΑΜΟΣ 

-♦- 

Αριθ. 21992 (4) 

Διενέργεια εκουσίου αναδασμού περιοχής Κ.Δ. Σκοτει¬ 
νής (Υπόλοιπο Τμήμα πλην των ήδη αναδιανεμηθέ- 
ντων) Κοινότητας Αλέας Αργολίδας. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπόψη: 

1. Τον Κώδικα Νομαρχιακής Αυτοδιοίκησης (Π .Δ. 30/96). 

2. Τον εσωτερικό Κανονισμό Οργάνωσης και λειτουρ¬ 
γίας της Νομαρχιακής Αυτοδιοίκησης Αργολίδας. (ΦΕΚ 
368 Β/4.5.95). 

3. Τις διατάξεις του Ν. 2503/97 (ΦΕΚ 107 Α730.5.97). 

4. Τις διατάξεις του Νόμου 674/1977. 

5. Την Δ.Υ. 1.8.2001 εισήγηση της Δ/νσης Αγροτικής 
Ανάπτυξης της Νομαρχίας μας, αποφασίζουμε: 

Να γίνει εκούσιος αναδασμός στην περιοχή του Κοινο¬ 
τικού Διαμερίσματος Σκοτεινής (Υπόλοιπο Τμήμα πλην 
των ήδη αναδιανεμηθέντων) της Κοινότητας Αλέας, 
Επαρχίας Άργους Νομού Αργολίδας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ναύπλιο, 1 Αυγούστου 2001 

Ο Νομάρχης 
ΤΑΣΟΣ I. ΣΑΛΕΣΙΩΤΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στην απόφαση ΔΙΑΔΠ/Γ2γ/4710/12.6.2001 (ΦΕΚ 760/ 
15.6.2001) «Μεταβίβαση αρμοδιότητας στον Υπουργό 
Εργασίας και Κοινωνικών Ασφαλίσεων για τον καθορι¬ 
σμό ωραρίου εργασίας προσωπικού του ΙΚΑ (Δ/νση Τε¬ 
χνικής και Στέγασης) τα Σάββατα, τις Κυριακές και τις 
εξαιρέσιμες ημέρες», γίνεται διόρθωση σφάλματος στην 
3η σελίδα, στην 1η στήλη, παρ. 6, στο 12ο στίχο ως εξής: 
αντί ΔΕ Τεχνικών 85, να γραφεί το σωστό ΔΕ Τεχνικών 
185 σύμφωνα με το υπ’ αριθμ. Φ.21/831/21.2.2001 έγ¬ 
γραφο του Υπουργείου Εργασίας και Κοινωνικών Ασφα¬ 
λίσεων. 

(Από το ΥΠΕΣΔΔΑ) 

-♦- 

( 6 ) 

Στην ΥΑ ΥΠΠΟ/ΔΙΛΑΠ/Γ/1406/25524 περί χαρακτηρι¬ 
σμού ως ιστορικών διατηρητέων μνημείων και μερικών εξ’ 
αυτών και ως έργων τέχνης 36 κτιρίων στην Οία της νήσου 
Θήρας, η οποία δημοσιεύθηκε στο ΦΕΚ 2199/Β/6.5.95, 
στο υπ’ αριθμ. 36 Μύλο και τα προσκτίσματά του, εκ πα¬ 
ραδρομής αναγράφηκε ως ιδιοκτησίας Μαρούσας Πλατή 
(οικογένεια Προέδρου Κοινότητας Οίας) αντί της ορθής 
που είναι Φραγκίσκου Μάσβουλα. 

(Από το Υπουργείο Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ - Γούναρη και Εθν. Αντίστασης 




Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

5248 785 

ΛΑΡΙΣΑ - Διοικητήριο Τ.Κ. 411 10 

(041) 597449 

Εγγραφή Συνδρομητών Φ.Ε.Κ. και 


ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 

(081) 396 223 



ΛΕΣΒΟΣ - Πλ. Κωνσταντινουπόλεως 




Τ.Κ. 811 00 Μυτιλήνη 

(0251) 46 888/47 533 



ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 


Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπίθπίΘΐ 

Τεύχος 

Κ.Α.Ε. Προϋπολογισμού Κ.Α.Ε. εσόδου 

Κ.Α.Ε. Προϋπολογισμού Κ.Α.Ε. εσόδου 


2531 υπέρ ΤΑΠΕΤ 3512 

2531 υπέρ ΤΑΠΕΤ 3512 



δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

δρχ- 

ΘΙΙΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

11 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

17 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























